CELEX: 31999D0762
Language: lt
Date: 942624000000
Title: 1999 m. lapkričio 15 d. Tarybos sprendimas, iš dalies keičiantis Sprendimą 91/666/EEB dėl Bendrijos vakcinų nuo snukio ir nagų ligos rezervų įsteigimo

Svarbus teisinis pranešimas

|

31999D0762

Oficialusis leidinys L 301 , 24/11/1999 p. 0006 - 0007

		Tarybos sprendimas1999 m. lapkričio 15 d.iš dalies keičiantis Sprendimą 91/666/EEB dėl Bendrijos vakcinų nuo snukio ir nagų ligos rezervų įsteigimo(1999/762/EB)EUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi:(1) laikantis 1985 m. lapkričio 18 d. Tarybos direktyvos 85/511/EEB dėl Bendrijos snukio ir nagų ligos kontrolės priemonių įdiegimo [3] 13 straipsnio 3 dalies nuostatų, galima priimti sprendimą ribotoje teritorijoje atlikti skubią vakcinaciją tuo atveju, jei visos bandos išskerdimo nepakanka virusui išnaikinti;(2) Tarybos sprendimu 91/666/EEB [4] iš koncentruoto inaktyvuoto antigeno, kurį galima greitai perdirbti į skubiai vakcinacijai skirtą ir paskirtose patalpose laikomą vakciną, atsargų buvo įsteigti Bendrijos vakcinų nuo snukio ir nagų ligos rezervai;(3) po to, kai buvo priimtas minėtas sprendimas, du antigeno bankai, paskirti prižiūrėti Bendrijos antigenų nuo snukio ir nagų ligos atsargų dalį, atsisakė savo įsipareigojimų Bendrijai teikti šias paslaugas;(4) tam, kad būtų laikomasi pirmiau minėto sprendimo 3 straipsnio 3 dalies reikalavimų, dėl įvairių priežasčių gali prireikti paskirti Bendrijoje tinkamas patalpas, kurioms paskirstomos antigeno nuo snukio ir nagų ligos atsargos arba perkeliamos laikyti;(5) pagal Direktyvos 85/511/EEB 14 straipsnio 3 dalį Komisija nuo 1991 m. balandžio 1 d. nebeturi galimybių pateikti Tarybai pasiūlymą sudaryti Bendrijos vakcinos nuo snukio ir nagų ligos atsargas;(6) tam, kad būtų galima skubiai reaguoti į būtinybę Bendrijos antigeno nuo snukio ir nagų ligos atsargas paskirstyti arba perkelti laikyti skirtingose vietose, būtina iš dalies pakeisti Sprendimą 91/666/EEB, visų pirma, nustatytą antigeno ir vakcinos bankų paskyrimo tvarką,PRIĖMĖ ŠĮ SPRENDIMĄ:1 straipsnisSprendimo 91/666/EEB 3 straipsnio 1 punkte:a) pirma ir trečia įtraukos išbraukiamos;b) papildoma šia nauja įtrauka:"— bet kurioje kitoje įstaigoje, paskirtoje 10 straipsnyje nustatyta tvarka".2 straipsnisŠis sprendimas skirtas valstybėms narėms.Priimta Briuselyje, 1999 m. lapkričio 15 d.Tarybos varduPirmininkasK. Hemilä[1] 1999 m. spalio 6 d. nuomonė (dar nepaskelbta Oficialiajame leidinyje).[2] 1999 m. spalio 20 d. nuomonė (dar nepaskelbta Oficialiajame leidinyje).[3] OL L 315, 1985 11 26, p. 11. Direktyva su paskutiniais pakeitimais, padarytais Sprendimu 92/380/EEB (OL L 198, 1992 7 17, p. 54).[4] OL L 368, 1991 12 31, p. 21.--------------------------------------------------